నేషనల్ బ్రాడ్కాస్టింగ్ కంపెనీ
రేడియో కార్పొరేషన్ ఆఫ్ అమెరికా (RCA) ద్వారా 1926 లో ఏర్పాటైన ఎన్‍బిసి, సంయుక్త రాష్ట్రాలలో మొట్టమొదటి ప్రధాన ప్రసార నెట్‍వర్క్. 1986లో, RCAను $6.4 బిలియన్లతో GEని కొనుగోలు చేయడంతో, ఎన్‍బిసి నియంత్రణ జనరల్ ఎలెక్ట్రిక్ (GE) పరమైంది. అవిశ్వాస నేరారోపణల ఫలితంగా కంపెనీని బలవంతంగా అమ్మివేయవలసి రావడానికి మునుపు, 1930 వరకూ RCA మరియు ఎన్‍బిసిలు GE యాజమాన్యంలో ఉండేవి. హక్కులు పొందిన తరువాత, బాబ్ రైట్ తాను పదవీవిరమణ పొందేవరకూ, ఎన్‍బిసి యొక్క చీఫ్ ఎగ్జిక్యూటివ్ పదవీ బాధ్యతలు నిర్వహించాడు, పదవీవిరమణ సమయానికి తన బాధ్యతలను జెఫ్ జుకర్ చేతికి అప్పగించాడు. ప్రస్తుతం ఈ నెట్‍వర్క్, కామ్‍కాస్ట్ మరియు జనరల్ ఎలెక్ట్రిక్ యొక్క ఉమ్మడి సంస్థ అయిన మీడియా కంపెనీ ఎన్‍బిసి యూనివర్సల్ యొక్క భాగంగా ఉంది.
కపిల కాశీపతి
కపిల కాశీపతి పత్రికా, చలనచిత్ర, రేడియో,నాటక, సాహిత్య రంగాలలో సుప్రసిద్ధుడు. ఆంధ్ర విశ్వవిద్యాలయం నుండి ఆర్థిక శాస్త్రంలోను, బెనారస్ హిందూ విశ్వవిద్యాలయం నుండి న్యాయశాస్త్రంలోను పట్టభద్రుడయ్యాడు. మద్రాసులో న్యాయవాద వృత్తి చేపట్టి తరువాత ఆ వృత్తిని త్యజించి టంగుటూరి ప్రకాశంపంతులు గారి స్వరాజ్యపత్రికలో చేరాడు. ది మెయిల్ పత్రికలో కొన్నాళ్లు పనిచేశాడు. నిజాం రాష్ట్రంలో ప్రత్యేక విలేఖరిగా నియమితుడైనాడు. నిజాం ప్రభుత్వానికి వ్యతిరేకంగా వార్తలు వ్రాయడంతో ఆ రాష్ట్రం నుండి బహిష్కృతుడయ్యాడు. తరువాత చలనచిత్ర రంగంలో ప్రవేశించాడు. అటు పిమ్మట ఆకాశవాణిలో చేరాడు. ఢిల్లీనుండి ఆకాశవాణిలో తెలుగులో వార్తలు చదివిన తొలితరం వ్యక్తులలో ప్రముఖుడు. కేంద్ర ప్రభుత్వ సమాచారశాఖలో చేరి కలకత్తా, మద్రాసులలో ఉపసంచాలకులుగా పనిచేశాడు. సెంట్రల్ ఫిలిం సెన్సార్ బోర్డు ప్రాంతీయ అధికారిగా పనిచేసి పదవీవిరమణ చేశాడు. మద్రాసు, హైదరాబాదు ప్రభుత్వాలలో ప్రత్యేకాధికారిగా నియమితుడై ఆయా రాష్ట్రాల సమాచారశాఖను పటిష్టం చేశాడు. ఆంధ్రప్రదేశ్ ఏర్పడిన తరువాత ఆ రాష్ట్రానికి తొలి సమాచార పౌర సంబంధాల శాఖ డైరెక్టర్‌గా పనిచేశాడు. 1956లో ప్రారంభమైన ఆంధ్రప్రదేశ్ పత్రికకు తొలి సంపాదకుడు ఇతడే.. అటు ఆంధ్ర మహాసభతోనూ, తెలంగాణా ఆంధ్ర మహాసభతోనూ ఇతనికి సన్నిహిత సంబంధాలు ఉండేవి. హైదరాబాదు స్టేట్ కాంగ్రెస్ అజ్ఞాతవాసంలో ఉన్నప్పుడు, వారి కోరిక మేరకు నెహ్రూ ఆశీర్వచనంతో, సహకారంతో మద్రాసు ప్రభుత్వం ద్వారా లండన్కు వెళ్లి అక్కడ నిజాం ప్రతినిధుల ప్రచారానికి వ్యతిరేక ప్రచార ఉద్యమం నడిపాడు. ఇతడికి కాసు బ్రహ్మానందరెడ్డి సహాధ్యాయి. ఇతడు కాసు బ్రహ్మానందరెడ్డి రాజకీయ జీవితాన్ని గురించి బ్రహ్మానందయాత్ర అనే గ్రంథాన్ని రచించాడు.